Tervetuloa seuraamaan Exodus tänään ohjelmaa.
Olen Pekka Sartola ja tässä jaksossa menemme tutkimusmatkalle -
Israelin raamatulliseen historiaan Kultaisen vasikan tapahtumien jälkeen.
Edellisessä jaksossa tulimme nykyi- sessä Saudi-Arabiassa sijaitsevalle -
arkeologiselle kohteelle, hyvin vanhan kivenlohkareista kootun alttarin luokse.
Siihen aikanaan kaiverretut kuvat ovat tuhansia vuosia vanhat ja -
kuvaavat sarvipäistä härkää eri tavoin. Kuvia on useita kymmeniä.
On hyvin perusteltua olettaa, että kyseessä on Aaronin johdolla -
noin 3400 vuotta sitten rakennettu alttari. Se, josta Raamattu mainitsee.
Israelin kansa halusi itselleen näkyviä jumalia, -
jotka johdattaisivat heitä eteenpäin. Se ei ollut Jumalan mieleen, -
joten katselemme nyt, mitä seuraamuksia tapahtumalla oli.
Mooses oli edelleen vuorella Joosuan kanssa, -
mutta Herra näki, mitä alhaalla tapahtui.
"Silloin Herra puhui Moosekselle: ”Lähde alas, sillä kansasi, -
jonka johdatit Egyptin maasta, on tehnyt turmiollisen teon.
Kovin pian israelilaiset poikkesivat tieltä, jota minä käskin heidän kulkea.
He ovat tehneet itselleen valetun vasikan, kumartaneet sitä, -
uhranneet sille ja sanoneet: ’Israel, tämä on sinun jumalasi, -
joka on johdattanut sinut Egyptin maasta.’”
Herra sanoi vielä Moosekselle: -
”Minä olen katsellut tätä kansaa ja nähnyt, että se on niskurikansa.
Ja nyt, jätä minut rauhaan! Vihani on syttynyt heitä vastaan, -
ja minä teen heistä lopun. Sinusta minä kuitenkin teen suuren kansan.”
Mutta Mooses rukoili armoa Herralta, Jumalaltaan, ja sanoi: -
”Herra, miksi vihasi on syttynyt omaa kansaasi vastaan, -
jonka olet tuonut pois Egyptin maasta suurella voimalla ja väkevällä kädellä?
Miksi egyptiläiset saisivat sanoa: ’Hän vei heidät pois pahoin aikein, -
tappaakseen heidät vuorilla ja hävittääkseen heidät maan päältä’?
Käänny palavasta vihastasi ja kadu kansallesi aikomaasi pahaa.
Muista palvelijoitasi Abrahamia, Iisakia ja Israelia, -
joille olet itsesi kautta vannonut: -
’Minä teen teidän jälkeläisenne lukuisiksi kuin taivaan tähdet, -
ja koko tämän maan minä annan teidän jälkeläisillenne, -
niin kuin olen sanonut, ja he saavat sen ikuiseksi perinnöksi.’”
Silloin Herra katui sitä pahaa, jonka hän oli aikonut tuottaa kansalleen.
Mooses kääntyi ja laskeutui alas vuorelta käsissään -
kaksi todistuksen taulua, joihin oli kirjoitettu molemmin puolin.
Nämä taulut olivat Jumalan tekemät, -
ja tauluihin kaiverrettu kirjoitus oli Jumalan kirjoitusta.
Kun Joosua kuuli kansan huutavan ja metelöivän, hän sanoi Moosekselle: -
”Leiristä kuuluu sodan ääniä.”
Mooses vastasi: ”Ei se ole voitonhuutoa eikä tappion valitusta.
Minä kuulen laulua.”
Kun Mooses lähestyi leiriä, hän näki vasikan ja tanssin.
Silloin hänen vihansa syttyi, -
ja hän heitti taulut käsistään ja särki ne vuoren juurella.
Sen jälkeen hän otti vasikan, jonka israelilaiset olivat tehneet, -
poltti sen tulessa ja murskasi tomuksi, -
sirotteli tomun veden pinnalle ja juotti veden israelilaisille."
Sen jälkeen Mooses kyseli Aaronilta mitä ja miksi tämä on tapahtunut -
ja sai vastaukseksi sen, mitä kuvailimme aikaisemmin -
tämän kultaisen vasikan valmistamiseen liittyen.
Seuraava tapahtuma on äärimmäisen puhutteleva.
Herra päätti rankaista kansaansa, jonka Hän oli valinnut -
omaisuudekseen ja pappiskansakseen.
Tuomionsa täytäntöön panijaksi Hän valitsi Aaronin suvun, siis leeviläiset,
jotka Hän oli valinnut Ilmestysmajan papeiksi.
"Mooses seisoi leirin portilla ja huusi: -
”Joka on Herran puolella, tulkoon minun luokseni!”
Silloin kaikki leeviläiset kokoontuivat hänen luokseen.
Hän sanoi heille: ”Näin sanoo Herra, Israelin Jumala: -
’Jokainen sitokoon miekkansa vyölleen. Kulkekaa sitten leirin halki -
edestakaisin portilta portille ja tappakaa jokainen, -
olkoonpa vaikka veli, ystävä tai sukulainen.’”
Leeviläiset tekivät Mooseksen käskyn mukaan, -
ja kansasta kaatui sinä päivänä noin kolmetuhatta miestä.
Mooses sanoi: ”Koska jokainen teistä on nyt käynyt poikaansa -
ja veljeään vastaan, niin vihkiytykää tänään Herralle, -
että hän antaisi tänä päivänä teille siunauksen.”"
Tähän on pakko pysähtyä hetkeksi, sillä olemme nyt vastakkain -
kahden erilaisen, Jumalan antaman käskyn kanssa.
Vain hieman aikaisemmin Mooses oli tullut alas vuorelta -
käsissään Jumalan sormella kirjoitetut lain taulut.
Vaikka hän murskasi ne kappaleiksi, -
ei se poistanut sitä tosiasiaa, että niihin oli kirjoitettu Jumalan tahto.
Mooses saikin tehdä uudet taulut, -
joihin samat käskyt kirjoitettiin uudelleen.
Otamme esille vain yhden käskyistä, viidennen, jossa sanotaan Älä tapa!
Nopeasti luettuna ja hieman väärin käännettynä -
tämä käsky onkin hyvin vaikeasti ymmärrettävä.
Sillä Herra itse määräsi vain hetkeä myöhemmin, kuten luimme,-
leeviläiset papit surmaamaan miekalla 3000 miestä.
Kun leeviläiset lasketaan mukaan, niin Israelin kustakin 12 sukukunnasta -
kaatui tuon surmaamisen seurauksena 250 miestä.
Mistä tässä on siis kysymys?
Käsky on selvä; älä tapa. Kuitenkin Herra antoi käskyn surmata -
osan Häntä vastaan rikkoneesta omaisuuskansastaan, -
pappiskansastaan ja pyhästä heimostaan.
Oliko Jumalan mieli muuttunut vain siksi, -
että israelilaiset osoittautuivatkin tottelemattomiksi?
Kun menemme eteenpäin Israelin kansan vaelluksessa, -
huomaamme, että esimerkiksi jo kuninkaat Saul, Daavid ja Salomo -
kävivät jatkuvasti verisiä sotia Kanaanin maan kuninkaita vastaan.
Käsky ei ole kuitenkaan ristiriidassa itsensä kanssa.
Tiedoksi kaikille, jotka kieltäytyvät asepalveluksesta -
vedoten juuri tähän, viidenteen käskyyn, sen oikea tulkinta on, -
Älä tee murhaa, siis harkitusti murhaa.
Se ei siten kumoa mitenkään kunkin ihmisen, miehen tai naisen -
oikeutta puolustaa itseään, kotiaan, perhettään tai maataan -
laillisen esivallan antamien velvoitteiden mukaan.
Tässä kohden Jumala, joka toimi myös tuomarina ja oikeudenjakajana, -
määräsi toimittavaksi tällä tavoin.
Joku voisi esittää perustellun kysymyksen, -
olivatko nämä surmatut 3000 ainoat, -
jotka osallistuivat Kultaisen vasikan palvontaan?
Eivät varmastikaan olleet, sillä Herra oli jo maininnut jo Moosekselle, -
kun Hän näki Kultaisen vasikan ja epäjumalanpalvonnan, -
että Hän tuhoaa koko kansan, -
ja että tekee Mooseksesta ja hänen jälkeläisistään suuren kansan.
Eikä Aaron ollut sen koommin ilmoittanut Moosekselle, -
että vain jokin pienempi joukko olisi ollut syypää epäjumalan palvontaan, -
vaan koko kansa.
Tässä kohden joudummekin vain tyytymään Jumalan tuomioihin.
"Seuraavana päivänä Mooses sanoi kansalle: -
”Te olette tehneet suuren synnin. Minä nousen nyt Herran luo.
Ehkä voin sovittaa teidän syntinne.”
Mooses palasi Herran luo ja sanoi: -
”Voi! Tämä kansa on tehnyt suuren synnin.
He ovat tehneet itselleen kultaisen jumalan.
Jospa nyt antaisit heidän rikoksensa anteeksi!
Mutta jos et anna, pyyhi minun nimeni pois kirjastasi, -
johon olet sen kirjoittanut.” Mutta Herra vastasi Moosekselle: -
”Minä pyyhin pois kirjastani sen, joka on tehnyt syntiä minua vastaan.
Mene nyt ja johdata kansa paikkaan, josta olen sinulle puhunut.
Enkelini kulkee sinun edelläsi!
Mutta tilinteon päivänä minä rankaisen heitä heidän rikoksestaan.”
Niin Herra löi kansaa vitsauksella, -
koska he olivat teettäneet vasikan, jonka Aaron oli tehnyt.
Huomaamme, että tässä mainitaan jälleen Jumalan enkeli, siis Poika, -
Jeshua, siis Jeesus, josta puhuimme jo edellisessä jaksossa.
Tämän kovalta tuntuvan rangaistuksen jälkeen Mooses sai käskyn -
lähteä jälleen kansan kanssa liikkeelle kohti luvattua maata.
Kolmetuhatta israelilaista jäi niille sijoilleen.
Jumala ei jaa kunniaansa ihmistekoisten kuvien tai esineiden, -
eikä minkään muunkaan luodun kanssa.
"Sitten Herra sanoi Moosekselle: ”Lähtekää täältä, sinä ja kansa, -
jonka olet tuonut Egyptin maasta, ja menkää siihen maahan, -
josta olen vannonut valan Abrahamille, Iisakille ja Jaakobille ja sanonut: -
’Sinun jälkeläisillesi minä annan sen.’
Minä lähetän sinun edellesi enkelin ja karkotan kanaanilaiset, amorilaiset, -
heettiläiset, perissiläiset, hivviläiset ja jebusilaiset.
Hän johdattaa sinut maahan, joka vuotaa maitoa ja hunajaa.
Minä itse en kulje sinun mukanasi, etten tuhoaisi sinua matkalla, -
sillä sinä olet niskurikansa.”
Kun kansa kuuli tämän ankaran puheen, se alkoi murehtia, -
eikä yksikään pannut korujaan ylleen.
Herra käski Mooseksen sanoa israelilaisille:
”Te olette uppiniskainen kansa. Jos kulkisin hetkenkin keskellänne, -
minä tuhoaisin teidät. Ottakaa nyt korut pois yltänne, -
niin minä harkitsen, mitä teille teen.”
Niin israelilaiset luopuivat koruistaan Hoorebinvuoren luona."
Sitten Mooses otti teltan, pystytti sen leirin ulkopuolelle -
jonkin matkan päähän leiristä ja nimitti sen ilmestysmajaksi.
Jokaisen, joka etsi Herraa, oli mentävä ilmestysmajan luo leirin ulkopuolelle.
Mooseksen lähtiessä teltalle koko kansa nousi, -
ja jokainen seisoi telttansa ovella seuraten katseellaan Moosesta, -
kunnes hän oli mennyt telttaan.
Kun Mooses oli mennyt telttaan, pilvipatsas laskeutui -
ja asettui teltan ovelle, ja Herra puhui Mooseksen kanssa.
Koko kansa näki pilvipatsaan asettuvan teltan ovelle, -
ja kaikki heittäytyivät maahan, kukin telttansa ovella.
Herra puhui Moosekselle kasvotusten, niin kuin mies puhuu ystävälleen.
Sitten Mooses palasi takaisin leiriin, mutta hänen nuori palvelijansa -
Joosua, Nuunin poika, ei poistunut teltasta."
Seuraavat tapahtumat ovat hyvin erikoisia, -
sillä aivan kuin uutta rohkeutta saanut Mooses -
alkoi keskustella Jumalan kanssa. Jo aikaisemmin Mooses oli rukoillut -
kansan puolesta ja keskustellut Hänen kanssaan kasvoista kasvoihin.
Nyt hän meni vielä pidemmälle ja pyysi saada nähdä Herransa ja -
Jumalansa kunnian, tässä tapauksessa Hänen kasvonsa.
"Mooses sanoi Herralle: ”Sinä sanot minulle, -
että minun on johdettava tätä kansaa, mutta et ole ilmoittanut minulle, -
kenet sinä lähetät minun kanssani. Kuitenkin sinä olet sanonut: -
’Minä tunnen sinut nimeltä, ja sinä olet myös saanut armon minun silmissäni.’
Jos siis todella olet suosiollinen minulle, niin ilmoita minulle tiesi, -
että voisin tulla tuntemaan sinut ja saisin armon sinun silmissäsi.
Onhan tämä kansa kuitenkin sinun kansasi.”
Herra vastasi: ”Minä kuljen kanssasi, ja minä annan sinulle levon.”"
Tässä on jälleen erittäin mielenkiintoinen kohta.
Rabbit tulkitsevat tämän kohdan siten, -
että Minun kasvoni tai kasvojeni ruhtinas kulkee kanssasi, -
siis Messias itse, kyse on siis Jeesuksesta.
Aivan samoin seuraavassa.
"Mooses vastasi hänelle: ”Ellet sinä kulje kanssani, älä vie meitä täältä.
Mistä muutoin voidaan tietää, että me olemme saaneet -
armon sinun silmissäsi, minä ja sinun kansasi, -
ellei siitä, että sinä kuljet kanssamme ja että meillä, -
minulla ja sinun kansallasi, -
on erityisasema kaikkien kansojen joukossa maan päällä?”
Herra vastasi Moosekselle: ”Minä teen myös tämän, mitä nyt pyydät, -
sillä sinä olet saanut armon minun silmissäni -
ja minä tunnen sinut nimeltä.”
Mooses sanoi: ”Minä pyydän, näytä minulle kunniasi.”
Herra vastasi: ”Minä annan kaiken ihanuuteni kulkea editsesi -
ja lausun Herran nimeä sinun edessäsi. Minä olen suosiollinen, -
kenelle olen suosiollinen, ja armahdan, ketä armahdan. ”
Hän sanoi vielä: ”Sinä et voi nähdä minun kasvojani, -
sillä yksikään ihminen, joka näkee minut, ei jää eloon.”
Sitten Herra sanoi: ”Katso, tässä vieressäni on paikka.
Asetu seisomaan tähän kalliolle, ja kun kunniani kulkee ohitsesi, -
minä asetan sinut kallionkoloon ja suojaan sinua kädelläni, -
kunnes olen kulkenut ohi. Sitten minä siirrän käteni pois, -
ja sinä näet minun selkäpuoleni, mutta kasvojani ei kukaan saa nähdä.”"
Tämän puhuttelevan tapahtuman jälkeen Mooses sai käskyn -
veistää uudet laintaulut niiden tilalle, jotka hän oli heittänyt maahan -
ja jotka olivat hajonneet kappaleiksi.
Herra sanoi Moosekselle: ”Veistä itsellesi -
kaksi ensimmäisten taulujen kaltaista kivitaulua.
Minä kirjoitan niihin sanat, jotka olivat ensimmäisissä tauluissa, -
niissä, jotka sinä särjit.
Ole valmis aamuun mennessä, nouse silloin Siinainvuorelle -
ja asetu seisomaan minun eteeni vuoren huipulle.
Kukaan ei saa nousta sinne sinun kanssasi, -
eikä ketään saa näkyä koko vuorella.
Myöskään lampaat, vuohet tai nautakarja -
eivät saa olla laitumella lähellä vuorta.”
Mooses veisti kaksi ensimmäisten kaltaista kivitaulua.
Varhain aamulla Mooses nousi ylös ja kiipesi Siinainvuorelle, -
niin kuin Herra oli häntä käskenyt, ja vei ne kaksi kivitaulua mukanaan.
Sitten Herra laskeutui alas pilvessä, -
asettui vuoren huipulle Mooseksen läheisyyteen ja lausui Herran nimen.
Herra kulki Mooseksen editse ja huusi: ”Herra, Herra -
[hepreaksi Adonai Elohim] on laupias ja armahtavainen Jumala, -
pitkämielinen ja täynnä armoa ja totuutta.
Hän pysyy armollisena tuhansille ja antaa anteeksi pahat teot, -
rikkomukset ja synnit. Hän ei kuitenkaan jätä rankaisematta, -
vaan vaatii lapset ja lasten lapset tilille isien pahoista teoista -
aina kolmanteen ja neljänteen polveen saakka.”"
Jälleen pieni pysähdys.
Tämä kohta on saanut aikaan sekä pelkoa että ahdistusta, -
kun on puhuttu isien pahoista teoista. Se antaa sellaisenaan kuvan, -
jonka mukaan sukukirous olisi perinnöllinen ja seuraisi myös lapsia.
Onneksemme meidän Jumalamme on armahtava ja laupias.
Hän mainitsi tästä samasta lupauksesta jo aikaisemmin, -
mutta nyt vain täydellisemmin. 2. Moos. 20:5-6
"...isien pahoista teoista kolmanteen ja neljänteen polveen saakka, -
jos he vihaavat minua, mutta osoitan armoa niille tuhansille, -
jotka rakastavat minua ja pitävät minun käskyni."
Meidän vanhempiemme ja esivanhempiemme pahat teot -
eivät siis ole meidän sovituksemme esteenä, -
sillä Jumalan pelastava armo on henkilökohtainen.
Tämä ei siis sulje pois tiettyjä perinnöllisiä sairauksia, -
siitä ei ole kysymys, mutta kun puhutaan pelastavasta armosta, -
iankaikkisesta elämästä Jumalan valtakunnassa, -
sinne pääsy on henkilökohtaisen uskon varassa.
Jatketaan eteenpäin -
katsomaan, miten Jumala uudistaa liittonsa Israelin kansan kanssa.
Mooses kumartui kiireesti kasvoilleen maahan -
ja sanoi: ”Herra, jos todella olen saanut armon sinun silmissäsi, -
niin kulkekoon Herra meidän keskellämme.
Vaikka tämä kansa on uppiniskainen, niin anna anteeksi -
meidän pahat tekomme ja syntimme ja ota meidät perintöosaksesi.”
Herra vastasi: ”Minä teen liiton, ja koko sinun kansasi nähden -
minä teen ihmeitä, jollaisia ei ole tehty yhdessäkään maassa -
eikä minkään kansan keskuudessa.
Koko kansa, jonka keskellä sinä olet, on näkevä Herran teot, sillä se, -
mitä minä teen yhdessä sinun kanssasi, on pelottavaa.
Noudata käskyjä, jotka minä tänään sinulle annan.
Minä itse karkotan sinun edeltäsi amorilaiset, kanaanilaiset, -
heettiläiset, perissiläiset, hivviläiset ja jebusilaiset.
Varokaa, ettette tee liittoa sen maan asukkaiden kanssa, johon menette, -
ettei heistä tule ansaa teidän keskuuteenne, -
vaan hävittäkää heidän alttarinsa, särkekää heidän patsaansa ja -
hakatkaa maahan heidän aseransa.
Älä kumarra mitään muuta jumalaa, sillä Herra on nimeltään Kiivas.
Hän on kiivas Jumala."
Pysähdymme jälleen hetkeksi.
Jo näin aikaisessa vaiheessa erämaavaellusta, -
noin 40 vuotta ennen Kanaanin maan valloitusta -
Jumala ilmoitti hyvin selvästi, -
että israelilaiset eivät saa milloinkaan ja missään olosuhteissa liittoutua -
tai lankoutua tuon maan asukasten kanssa.
Tämän käskyn rikkomisen seurauksena -
heidän suhteensa Jumalaan tulisi rikkoutumaan.
Tulemme myöhemmin toteamaan, että juuri näin siinä sitten tuli käymään.
Herra itse ei siis milloinkaan rikkonut valaansa eikä liittoansa, -
vaan sen teki Hänen omaisuuskansansa.
"Älä tee liittoa maan asukkaiden kanssa, -
jotka seuraavat haureellisesti jumaliaan ja uhraavat niille -
ja kutsuvat sinutkin mukaan. Jos sinä syöt heidän uhreistaan -
ja jos otat sen maan tyttäristä pojillesi vaimoja, -
jotka seuraavat haureellisesti jumaliaan, -
niin he saavat poikasikin seuraamaan haureudessa heidän jumaliaan.
Älä tee itsellesi valettuja jumalankuvia.”"
Seuraavaksi Herra antoi kansalleen erilaisia käskyjä, -
liittyen tiettyjen juhlapyhien viettoon ja ne ovat seuranneet Israelin kansan -
tapoina aina tähän päivään saakka, muun muassa seuraavia;
Pääsiäisen vietto: "Vietä happamattoman leivän juhlaa.
Syö happamatonta leipää seitsemänä päivänä aabib-kuussa, -
niin kuin minä olen sinua käskenyt, -
sillä aabib-kuussa sinä lähdit Egyptistä."
Sapattikäsky: "Kuusi päivää tee työtä, mutta lepää seitsemäntenä päivänä.
Myös kyntö- ja elonleikkuuaikana sinun on levättävä. "
Muita juhlapyhiä: "Vietä viikkojuhlaa, kun korjaat vehnän ensilyhteen, -
ja elonkorjuujuhlaa vuoden vaihtuessa.
Kolme kertaa vuodessa on koko sinun miesväkesi tultava Herran, Herran, -
Israelin Jumalan, kasvojen eteen.
Minä karkotan kansat sinun edeltäsi ja laajennan sinun alueesi, -
eikä kukaan himoitse sinun maatasi, -
kun sinä vaellat kolme kertaa vuodessa Herran, -
sinun Jumalasi, kasvojen eteen."
"Herra sanoi Moosekselle: ”Kirjoita itsellesi muistiin nämä sanat, -
sillä näiden sanojen mukaisesti minä olen tehnyt liiton sinun kanssasi -
ja Israelin kanssa.”
Mooses oli vuorella Herran luona neljäkymmentä päivää ja -
neljäkymmentä yötä. Hän ei syönyt leipää eikä juonut vettä.
Ja hän kirjoitti tauluihin liiton sanat, nuo kymmenen käskyä.
Kun Mooses laskeutui alas Siinainvuorelta -
käsissään kaksi todistuksen taulua, hän ei tiennyt, että hänen kasvojensa -
iho oli alkanut säteillä hänen puhuessaan Herran kanssa.
Mutta kun Aaron ja kaikki israelilaiset näkivät Mooseksen ja huomasivat -
hänen kasvojensa ihon säteilevän, he pelkäsivät tulla hänen lähelleen.
Silloin Mooses kutsui heitä, ja Aaron ja kaikki kansan päämiehet -
palasivat hänen luokseen, ja hän puhui heille.
Sen jälkeen kaikki israelilaiset tulivat lähemmäksi, -
ja hän käski heidän noudattaa kaikkea, -
mistä Herra oli puhunut hänen kanssaan Siinainvuorella.
Lakattuaan puhumasta heidän kanssaan, -
Mooses pani peitteen kasvoilleen.
Mutta kun Mooses meni Herran eteen puhumaan hänen kanssaan, -
hän otti peitteen pois ja oli ilman sitä, kunnes lähti ulos.
Tultuaan ulos hän puhui israelilaisille, mitä oli käsketty, -
ja israelilaiset näkivät Mooseksen kasvojen ihon säteilevän.
Niin Mooses pani peitteen takaisin kasvoilleen, -
kunnes meni puhumaan Herran kanssa."
Näin Herra oli uudistanut liittonsa kansansa kanssa, -
ja aloitti tavallaan puhtaalta pöydältä. Sen merkiksi Mooses sai rakennuttaa -
ensimmäisen temppelin, eli tässä tapauksessa siirrettävän sellaisen, -
eli Ilmestysmajan, tai Tabernaakkelin kuten sitä on myös kutsuttu.
Samalla uudistettiin myös sapattikäsky -
sekä ohjeet uhrilahjoista temppelipalvelusta varten.
2. Mooseksen kirjan luvut 35:stä eteenpäin -
aina seuraavan luvun loppuun saakka, kuvailevat alkavaa uhripalvelua ja -
siihen liittyvää Ilmestysmajan valmistamista, -
uhrivälineitä, alttareita ja pappien pukuja.
Sitten tulemmekin tavattoman mielenkiintoiseen aiheeseen.
luvun 37 alussa kerrotaan Liitonarkusta ja sen valmistamisesta.
Liitonarkku sellaisenaan on niin valtava ja mielenkiintoinen kohde, -
arkeologisesti ajatellen jopa kaikkein tavoitelluin ja mystisin kohden, -
minkä yksikään arkeologi voisi ajatella joskus löytävänsä.
Oheinen kuva on Jerusalemin Temppeli-instituutin kokoelmista.
Itse Liitonarkusta tulee myöhemmin aivan oma erityinen ja laaja osionsa, -
joten käsittelemme sitä vain lyhyesti ja visuaalisen kuvan välityksellä.
Toinen Mooseksen kirja päättyy kuvaukseen Ilmestysmajasta, -
sen pystyttämisestä, vihkimisestä käyttöönsä ja miten Liitonarkku, -
jota siinä kuvataan nimellä Todistuksen arkku, asetetaan paikoilleen.
Siinä kerrotaan myös aikataulusta, eli siitä, -
kuinka kauan oli kulunut aikaa Egyptistä lähdöstä tähän hetkeen.
Siis ajankohtaan, jolloin uudistetun liiton merkiksi pystytettiin ja -
otettiin käyttöön ensimmäinen Temppeli, eli Ilmestysmaja -
ja liiton vahvistuksen merkkinä Liitoarkku eli Todistuksen arkku -
ja vahvistettiin myös temppelipalveluun liittyvät tehtävät.
Aikaa kuvattuihin tapahtumiin oli kulunut tasan yksi vuosi -
ja sen ensimmäisen kuukauden ensimmäisenä päivänä -
nämä tapahtumat olivat tosiasia.
Näin Exodus tänään ohjelmamme neljäs jakso.
Seuraavassa siirrymme aimo harppauksin eteenpäin -
ja katselemme tapahtumia, joilla on jo suora yhteys nykyiseen aikaamme, -
sekä paljon muita mielenkiintoisia asioita.
Nähdään taas kahden viikon kuluttua.
Hyvä katsoja. Mikäli tämä ohjelma puhutteli sinua, -
voit tukea sarjan tuottamista soittamalla numeroon: 0600 02030
Puhelun hinta on noin 13 euroa.
Voit myös lahjoittaa ruudussa näkyvälle pankkitilille.
Muista mainita viite: 3162 ja saajana: Ristin Tuki ry.
Lahjoitus onnistuu myös MobilePayllä ja tekstiviestillä.
Kiitos lahjastasi.
Tekstitys: TV7